148. löggjafarþing 2017–2018.

Þingskjal 810 — 542. mál.

Fyrirspurn

til sjávarútvegs- og landbúnaðarráðherra um umhverfisvænar veiðar.

Frá Álfheiði Eymarsdóttur.

1.	Hefur ráðuneytið gert úttekt á hagkvæmni þess að auka hlut umhverfisvænni veiða en togveiða, svo sem strandveiða, krókaveiða og línuveiða, í ljósi þess að íbúar vestrænna þjóða kjósa af umhverfisverndarástæðum að kaupa annan fisk en togarafisk? Ef svo er, hverjar voru niðurstöður úttektarinnar?

2.	Hefur ráðuneytið gert úttekt á verðmun á fiski á mörkuðum erlendis eftir veiðarfærum og ef svo er, hverjar voru niðurstöðurnar?

3.	Hefur ráðuneytið gert úttekt á efnahagslegum áhrifum strandveiða, krókaveiða og línu
veiða á byggðir landsins og ef svo er, hverjar voru niðurstöðurnar?

4.	Hefur farið fram faglegt mat á áhrifum frjálsra handfæraveiða á efnahag, byggðaþróun og vernd fiskstofna og ef svo er, hverjar voru niðurstöður matsins?

Skriflegt svar óskast.